ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ກອງປະຊຸມສະຖາບັນວິທະຍາສາດຈີນຄັ້ງທີ 19 ແລະ ກອງປະຊຸມສະຖາບັນວິສະວະກຳຈີນຄັ້ງທີ 14 ໄດ້ຈັດຂຶ້ນຢູ່ນະຄອນຫຼວງປັກກິ່ງໃນຕອນເຊົ້າວັນທີ 28 ພຶດສະພານີ້. ທ່ານສີຈິ້ນຜິງ ເລຂາທິການໃຫຍ່ສູນກາງພັກກອມມູນິດຈີນ, ປະທານປະເທດ ປະທານຄະນະກຳມະການການທະຫານສູນກາງຈີນໄດ້ເຂົ້າຮ່ວມກອງປະຊຸມ ແລະ ກ່າວປາໄສສຳຄັນ.
ທ່ານສີຈິ້ນຜິງກ່າວວ່າ, ຈີນຕ້ອງອອກແຮງພັດທະນາວິທະຍາສາດເຕັກໂນໂລຊີ, ພະຍາຍາມກາຍເປັນສູນວິທະຍາສາດຕົ້ນຕໍ ແລະ ສູນປະດິດສ້າງທີ່ດີເດັ່ນຂອງໂລກ. ຕ້ອງເລັ່ງໃສ່ວິທະຍາສາດເຕັກໂນໂລຊີນຳໜ້າຂອງໂລກ, ນຳພາທິດທາງພັດທະນາຂອງວິທະຍາສາດເຕັກໂນໂລຊີ, ພະຍາຍາມສ້າງເປັນປະເທດວິທະຍາສາດເຕັກໂນໂລຊີທີ່ເຂັ້ມແຂງຂອງໂລກ. ຕ້ອງຊຸກຍູ້ໃຫ້ຮູບແບບອຸດສາຫະກຳການຜະລິດ ແລະ ຮູບແບບວິສາຫະກິດມີການປ່ຽນແປງແບບເຖິງກົກເຖິງຮາກ ເພື່ອຊຸກຍູ້ໃຫ້ອຸດສາຫະກຳຂອງຈີນກ້າວໄປສູ່ຈຸດສູງຂອງຕ່ອງໂສ້ຄຸນຄ່າຂອງໂລກ. ຕ້ອງກຳນົດເອົາການຕອບສະໜອງຄວາມປາຖະນາຕໍ່ຊີວິດທີ່ດີງາມຂອງປະຊາຊົນເປັນຈຸດຢືນໃນການປະດິດສ້າງວິທະຍາສາດເຕັກໂນໂລຊີ, ກຳນົດເອົາການສ້າງຜົນປະໂຫຍດໃຫ້ແກ່ປະຊາຊົນ, ເພື່ອປະຊາຊົນ, ສ້າງຄວາມຮັ່ງມີໃຫ້ແກ່ປະຊາຊົນ ແລະ ປັບປຸງຊີວິດການເປັນຢູ່ຂອງປະຊາຊົນເປັນທິດທາງສຳຄັນໃນການປະດິດສ້າງທາງວິທະວາສາດເຕັກໂນໂລຊີ. ຕ້ອງຍຶດໝັ້ນການປະດິດສ້າງໃໝ່ກັບການປະດິດສ້າງໃໝ່ດ້ານລະບຽບການໄປຄວບຄູ່ກັນ ເພື່ອກະຕຸກຊຸກຍູ້ຄວາມກະຕືລືລົ້ນ ແລະ ພະລັງຊີວິດຂອງຝ່າຍຕ່າງໆໃນການປະດິດສ້າງໃໝ່.